Luister: Hoe renosters deur lugbesoedeling in China geraak wordhttps://rak2.spens.co.za/radio/2016/Podsending-Vietnam.mp3 Bonné de Bod tydens haar soektog na renosterhoring in Asië. Foto: Verskaf. Lugbesoedeling in China het ŉ impak op renosters in Suid-Afrika en elders in die wêreld. Só vertel Bonné de Bod wat verduidelik hoe lugbesoedeling in China toegeneem het as gevolg van die miljoene ‘mini-motorfietse’ in Suidoos-Asië, met Hanoi wat die mees besoedelde stad in die streek is. Die sig in die stad is nou soms slegs 1.5 km en die Amerikaanse ambassade meet daagliks die lugkwaliteit ter wille van die inwoners en hul eie werknemers. Volgens de Bod was besoedeling ’n paar jaar gelede nie ter sprake nie, want inwoners het met fietse rondgery voor dit met die miljoene mini-motorfietse vervang is. Kanker neem geweldig toe en van dié kankerpasiënte meen hulle kan van renosterhoring gebruik maak om hulleself te genees. Dokters beveel dit egter nie aan nie. De Bod het met ŉ onkoloog en gebruikers van die renosterhoring gepraat. Lees alle vorige berigte oor STROOP- die film op Maroela Media.